Όχι στα μνημόνια της χρεοκοπίας 
Ούτε ένα ΕΥΡΩ για τους τραπεζίτες 

Το μνημόνιο που συμφώνησε ο Αναστασιάδης με την Τρόικα και το Ευτο9Γθυρ οδηγεί με μαθη¬ 
ματική ακρίβεια στη χρεοκοπία, την εξαθλίωση και τη φτώχεια. 

Μετά τις μειώσεις μισθών, το «πάγωμα» της ΑΤΑ, τις περικοπές κοινωνικών δαπανών, τις φο¬ 
ρολογίες και τις έκτακτες εισφορές που επέβαλε η προηγούμενη κυβέρνηση μέσα στα πλαίσια των 
απαιτήσεων του επικείμενου μνημονίου έρχεται ο Αναστασιάδης με το σχέδιο «διάσωσης και εξυ¬ 
γίανσης» των τραπεζών και της οικονομίας να προκαλέσει ένα πραγματικό σοκ στην κοινωνία. 
Όλα, ταμεία προνοίας, ταμείο κοινωνικών ασφαλίσεων, ασφαλιστικά ταμεία, οι μισθοί, οι θέσεις ερ¬ 
γασίας, βρίσκονται στον αέρα. Οι ιδιωτικοποιήσεις (ξεπούλημα δηλ. του δημόσιου πλούτου για τα 
χρέη) θα οδηγήσουν σε ακριβότερες και χειρότερες υπηρεσίες. 

Όλα αυτά μας λένε είναι απαραίτητα για να μη χρεοκοπήσουμε. Λένε ψέματα!! Οι τραπεζίτες 
και η αστική τάξη με τις επιλογές τους χρεοκόπησαν την οικονομία και τώρα θέλουν να ρημάξουν 
τις ζωές μας για την σωτηρία του χρεοκοπημένου συστήματος τους. Οι τραπεζίτες και το συνάφι 
τους που ευθύνονται για την μαύρη τρύπα του χρέους έχουν τα εκατομμύρια τους ασφαλισμένα σε 
θυρίδες και τράπεζες του εξωτερικού. Ακόμα και τώρα εκατομμύρια κεφάλαια φυγαδεύτηκαν από 
τη χρεοκοπημένη Λαϊκή και την προβληματική Τράπεζα Κύπρου. 

Λένε ψέματα ότι με αυτά τα μέτρα θα οδηγηθούμε σε ανάπτυξη και θα σωθούμε. Αντίθετα, τα 
μέτρα θα οδηγήσουν σε ακόμη μεγαλύτερη ύφεση, νέα μνημόνια θα απαιτεί η Τρόικα και οι εδώ 
εκπρόσωποι τους με αποτέλεσμα μεγαλύτερη ανεργία, περισσότερη φτώχεια και εξαθλίωση. Αυτή 
είναι η εμπειρία από χώρες που υποφέρουν από τα «σχέδια διάσωσης» της Τρόικα όπως η Ελλά¬ 
δα, η Ισπανία και η Πορτογαλία. 

Το πρόβλημα δεν είναι ότι δεν υπάρχουν λεφτά για να λειτουργήσει το κράτος, η δημόσια υπη¬ 
ρεσία, τα νοσοκομεία, τα σχολεία κλπ όπως η κυβέρνηση και οι απολογητές της Τρόικα διατείνο¬ 
νται. Το πρόβλημα είναι ότι τα λεφτά πρέπει να πάνε για να πληρωθούν τα χρέη που φόρτωσαν 
στο κράτος οι τράπεζες. Χρέη που δημιούργησαν οι τραπεζίτες τζονάροντας στη φούσκα των ακι¬ 
νήτων, στα ελληνικά ομόλογα και κερδοσκοπώντας με επισφαλή δάνεια. Αντί να κουρέψει αυτά τα 
χρέη η Τρόικα τα φορτώνει στη πλάτη των εργαζομένων. Το 2012 η κυβέρνηση πλήρωσε σχεδόν 
Ιδις μόνο σε τόκους για εξυπηρέτηση των δανείων της 

Εκείνο που χρειάζεται δεν είναι η εθνική ενότητα με αυτούς που δημιούργησαν το πρόβλημα. 
Αυτούς το μόνο που τους νοιάζει είναι να προστατέψουν το σύστημα και τα συμφέροντα τους. Ε¬ 
κείνο που μπορεί να σώσει εμάς είναι μια πολιτική ρήξης με το Ευρώ και την Ε.Ε. Μια πολιτική α¬ 
νυπακοής στους εκβιασμούς της Ευρωπαϊκής Κεντρικής Τράπεζας και της Ε. Ε, που να δηλώνει 
ξεκάθαρα ότι δεν έχουμε ανάγκη κανένα δάνειο αρκεί να προχωρήσουμε σε στάση πληρωμών του 
χρέους, κρατικοποίηση των τραπεζών κάτω από εργατικό έλεγχο ώστε να εξυπηρετηθούν οι 
πραγματικές ανάγκες της κοινωνίας. Φορολόγηση του πλούτου και της εκκλησίας, μέτρα που θα 
μπορούσαν να αποφέρουν άμεσα έσοδα. 

Διεκδικούμε: 

• Παύση πληρωμών του χρέους 

• Κρατικοποίηση των τραπεζών κάτω από τον έλεγχο των εργαζομένων 

• Φορολόγηση του πλούτου και της εκκλησίας 

• Τιμωρία όλων των υπευθύνων και δήμευση της περιουσίας όσων φυγά- 
δευσαν κεφάλαια στο εξωτερικό 


ΕΡΓΑΤΙΚΗ ΔΗΜΟΚΡΑΤΙΑ 

